REPUBLIKA HRVATSKA

OPĆINA KONAVLE

OSNOVNA ŠKOLA CAVTAT

OIB : 07260663095

IBAN HR6824070001100019763 OTP banka

Tel: 478 052; FAX: 478 358

e-mail: ured@os-cavtat.skole.hr

KLASA: 602-02/20-01/102

URBROJ: 2117/1-30/20-01

Cavtat, 20. ožujka 2020.

Na temelju članka 72. Statuta Osnovne Škole Cavtat i Odluke o izmjeni Odluke o obustavi izvođenja nastave u visokim učilištima, srednjim i osnovnim školama te redovnog rada ustanova predškolskog odgoja i obrazovanja i uspostavi nastave na daljinu te Upute Ministarstva znanosti i obrazovanja (KLASA: 602-01/20-01/00178 URBROJ: 533-01-20-0002 od 19. ožujka 2020.) ravnateljica Osnovne škole Cavtat donosi:

**ODLUKU**

**O ZADUŽENJIMA, RASPOREDU RADA I UTVRĐIVANJU UVJETA ZA RAD KOD KUĆE**

**NASTAVNOG OSOBLJA**

1. Svim djelatnicima Osnovne škole Cavtat zaposlenima na radnom mjestu učitelja ili stručnog suradnika određuje se kao privremeno mjesto rada njihovo zadnje službeno evidentirano prebivalište, odnosno boravište.

2. Djelatnici zaposleni na radnom mjestu učitelja ili stručnog suradnika za vrijeme rada kod kuće obavljaju sve poslove sukladno važećim odlukama o tjednim radnim obvezama i godišnjem zaduženju učitelja/ice u šk. godini 2019./2020., a koje je moguće izvoditi od kuće.

3. Za učitelje je obvezno: osigurati kontakte i način komunikacije (virtualna učionica, telefon, e-mail), dostupnost svakog radnog dana barem određeno vrijeme u virtualnoj školskoj zbornici, održavanje nastave na daljinu u uobičajenom opsegu radnog vremena, obvezna priprema sadržaja, održavanje komunikacije s učenicima, roditeljima, školom i Ministarstvom znanosti i obrazovanja te davanje povratne informacije učenicima i roditeljima i sudjelovanje u drugim aktivnostima prema uputi ravnatelja i MZO-a.

4. Stručni suradnik knjižničar je u opsegu uobičajenog radnog vremena dužan biti na raspolaganju vezano uz pretraživanje izvora i knjiga te s učenicima i učiteljima komunicirati na redovitoj osnovi. Dužan je biti uključen u virtualnu zbornicu i prema potrebi u virtualne razrede te davati pomoć učiteljima u kreiraju sadržaja i upotrebe materijala, uz reguliranje autorskih prava.

5. Stručni suradnici edukator rehabilitator i pedagog dužni su u opsegu uobičajenog radnog vremena savjetovati učitelje i učenike vezano uz razrednu dinamiku u online okruženju te predlagati rješenja i upute o pristojnom ponašanju u online okruženju, reagirati na neprihvatljive oblike ponašanja, kao i davati potporu u kriznim situacijama i biti uključeni u virtualnu zbornicu, a po potrebi i u virtualne razrede.

6. Poslove iz točke 2. ove Odluke učitelji i stručni suradnici obavljaju putem rada na daljinu u sustavu Microsoft Teams i drugim platformama koje su učenicima prethodno objašnjene, komunikacijom e-mailom, društvenim mrežama, telefonski ili putem web stranice. Način rada i komunikacije na daljinu za rad kod kuće utvrđuje i odobrava ravnatelj.

7. Uvjeti za rad kod kuće učitelja i stručnih suradnika su: računalo s instaliranim alatima za kolaboraciju s pristupom Internetu, prikladni prostor i potrebna literatura za provođenje nastave na daljinu za nastavnike i stručne suradnike.

8. Ukoliko učitelj ili stručni suradnik nema računalo s instaliranim alatima za kolaboraciju i pristupom internetu ili literaturu za provođenje nastave na daljinu isto mu je dužna osigurati Škola.

9. O ispunjenosti uvjeta za rad kod kuće iz točke 7. ove Odluke učitelji i stručni suradnici daju izjavu koja se prilaže ovoj Odluci. Izjavu o posjedovanju uvjeta za rad kod kuće djelatnik može potpisati u Školi ili dostaviti putem elektroničke pošte.

10. Ova Odluka stupa na snagu dana 20.03.2020., a vrijedi do ukidanja Odluke o obustavi izvođenja nastave u visokim učilištima, srednjim i osnovnim školama te redovnog rada ustanova predškolskog odgoja i obrazovanja i uspostavi nastave na daljinu te Upute Ministarstva znanosti i obrazovanja.

 Ravnateljica:

 Kate Kukuljica

Dostaviti:

1. Svim djelatnicima zaposlenima na radnom mjestu učitelja i stručnog suradnika

2. Upravnom odjelu za društvene djelatnosti Dubrovačko- neretvanske županije

3. Školskom odboru OŠ Cavtat

3. Pismohrana škole